google/wiki40b huggingface dataset:
Gorodets

Gorodets (russisk: Городе́ц) er en by i Nizjnij Novgorod oblast i Russland. Byen ligger på Volgas venstre bredd, rundt 50 km nordvest for Nizjnij Novgorod. Innbyggertall: 32 442 (folketelling 2002).

Historie

Gorodets ble grunnlagt i 1152 av fyrst Jurij Dolgorukij som en stor festning ved Volga, og den første russiske festningen i dagens Nizjnij Novgorod oblast. Den var startpunkt for mange av Vladimir-Suzdals kampanjer mot Volga Bulgaria. I 1216 ble Jurij II kastet fra tronen og sendt i eksil her. I 1239 ble byen brent ned til grunnen av Batu Khans arme under mongolenes invasjon av Russland. Folketradisjoner identifiserer Gorodets med Lille Kitezj, en legendarisk by som ble ødelagt av mongolene.
I 1263 døde Aleksander Nevskij i Gorodets på vei tilbake til Novgorod fra Den gylne horde. Hans sønn, Andrej av Gorodets gjorde byen til sin hovedresidens. Prokhor, en berømt middelaldersk ikonmaler, ble født her. På midten av 1300-tallet ble byen overskygget av den nærliggende Nizjnij Novgorod, men var fortsatt den tredje største byen i Fyrstedømmet Nizjnij Novgorod helt til 1408, da Edigu jevnet den med jorden.
De neste to århundrene var byen kjent som Gorodets Pustoj (dvs. «Gorodets den tomme»). Noen krøniker hevder at hele byens befolkningen flyttet nedstrøms til dagens Balakhna). Innen 1800-tallet var Gorodets gjenreist som en velstående landsby bosatt av gammeltroende handelsmenn og kjent for sine dekorative håndverk, som treskjæring og maleri.
I 1875 blir Gorodets beskrevet som et større senter for handel med korn og husgeråd i tre.
I 1922 ble Gorodets igjen bystatus. Mellom 1948 og 1959 ble demningen til Gorkij vannkraftverk (nå Nizjnij Novgorod vannkraftverk) bygget noen få kilometer oppstrøms fra Gorodets.
NM i maraton 2010

NM i maraton 2010 var en del av NM i friidrett 2010, og ble arrangert som en del av Oslo Maraton 16. september 2010. Arrangør var SK Vidar.
UpNorth Discs

UpNorth Discs er en plateselskapsetikett under selskapet Underholdningsavdelingen grunnlagt 1999.
Selskapet er eiet og drevet av Morten Andersen.
64 Studio

64 Studio er en Linux-distribusjon som er basert på Debian. Den er laget for kreative brukere og kjører på 32-biter og 64-biter x86.
Første versjon ble lansert 1. august 2006. Siste versjon er 2.1 og ble lansert 9. juni 2008.
Purser

Luftfart

Purserens hovedoppgave er å lede de kabinansvarlige både med hensyn til sikkerhet og service, med førstnevnte underlagt flyets kaptein. Purseren skal også kontrollere passasjertallet ombord og ha et overordnet ansvar med flyets catering i selskaper der dette er aktuelt. Han/hun rapporterer ifølge selskapets gjeldende rapporteringsordning med f.eks kabinlogg, teknisk logg o.l.
En purser i luftfarten har som hovedregel også utnevnt en CC2, eller "deputy purser" på sine flygninger, en nestansvarlig som vil ta over dersom purseren ikke er i stand til å utføre sine oppgaver. 
Purseren har i flere flyselskaper tre striper på jakkeslaget på sin uniform, mens de øvrige kabinansatte kun har en stripe. I Norwegian Air Shuttle har purseren to striper. Dette varierer fra selskap til selskap. I selskaper der purseren har tre striper på uniformen, er disse tynnere enn de tre stripene på styrmannens uniform, slik at en lett kan skille disse to rangene.
Necmettin Erbakan

Bakgrunn

Necmettin Erbakan ble født i Sinop ved kysten av Svartehavet. Hans far het Mehmet Sabri, og var en dommer fra det velrenommerte Kozanoğlu klanen av Kilikia, og hans mor Kamer var født i Sinop, og var den andre kona til Mehmet Sabri. 
Necmettin Erbakan hadde sin skolegang i Kayseri og Trabzon og ble uteksaminert fra Istanbul tekniske universitet i 1948 og han fikk en doktorgrad fra RWTH Aachen-universitetet i Tyskland. Etter hjemkomsten til Tyrkia, ble Erbakan foreleser ved Det islamske teknologiske universitet og ble der utnevnt til ordinært professor i 1965. Så vel som hans politiske karriere hadde Necmettin Erbakan mye suksess innen maskinteknikk og han har oppfunnet flere enheter. Han var maskinsjef i en gruppe som utviklet en type tysk stridsvogn, Leopard 1.

Politiker

Erbakan dannet sitt første politiske parti i 1970,  Det nasjonale ordensparti (Millî Nizam Partisi, MNP); dette ble forbudt etter et år etter militærkuppet i Tyrkia i 1970. Han dannet etter det et nytt parti, Det nasjonale helbredsparti (Millî Selamet Partisi, MSP. Begge disse partier var tilordnet Millî-Görüş-bevegelsen.
Med MSP var Erbakan i perioden 1974 til 1978 stedfortredende ministerpresident i tre forskjellige regjeringskoalisjoner.
I kjølvannet av militærkuppet i 1980 ble Erbakan og hans parti utestengt fra den tyrkiske politikken. Han gjenoppstod etter en folkeavstemning for å oppheve forbudet mot ham og i 1987 ble han leder for det politiske partiet Refah Partisi. Han ledet sitt parti til en overraskende suksess ved valget i 1995.

Statsminister

Han var Tyrkias første islamistiske statsminister og ble innsatt i 1996. I 1997 ble han presset ut av de militære og han ble tvunget til å gå av som statsminister.

Restriksjoner, senere politisk virke

Senere ble han utestengt fra all politisk virksomhet av den konstitusjonelle domstolen. I 2000 ble han dømt til ett års fengsel for å ha «framprovosert religiøst hat» ved en tale han holdt i 1994. 
Erbakan var til tross for de restriksjoner han ble gjenstand for, mentor og uformell rådgiver for tisligere Refah.medlemmer som grunnla partiet Fazilet Partisi, (FP, Dygdspartiet) i 1997, blant dem den senere tyskiske statsminister Recep Tayyip Erdoğan. Dette partiet ble i 2001 kjent som uforenlig med grunnloven og forbudt. På dette tidspunkt var Erbakans forbud mor politisk bvirksomhet utløpt. Han grunnla da Saadet Partisi (Lykksalighetspartiet), som han ledet i 2003–2004 og igjen fra 2010 til sin død.
George V Land

George V Land er den sektoren av det antarktiske kontinent som ligger mellom Point Alden ved 142°02'Ø og Cape Hudson ved 153°45'Ø. George V Land grenser mot Victoria Land i øst og Terre Adélie i vest og ligger i Australias kravområde i Antarktis, Australian Antarctic Territory.
Kysten av George V Land, George V Coast, ble utforsket av den australasiatiske antarktisekspedisjonen 1911–14 under ledelse av Douglas Mawson som oppkalte den etter Georg V av Storbritannia.
Vilhelm

Etymologi

Vilhelm og Wilhelm har gammaltysk opphav og er satt sammen av delene wil («vilje») og helm («hjelm»). Navnet oppstod først som Willahelm og Willihelm.
Andre former er fransk Guillaume, italiensk Guglielmo, litauisk Vilius og Viliumas, ungarsk Vilmos og nederlandsk Willem.
Jeremy Hunt (politiker)

Medlem av Underhuset

I 2005 ble Jeremy Hunt underhusmedlem for South West Surrey-kretsen. Hunt stilte i 2019 til valg som leder av sitt parti, men tapte for Boris Johnson. Johnson fikk 92 153 stemmer, mot 46 656 til Jeremy Hunt.
Alfred Loisy

Bakgrunn

Alfred Loisy kom fra en bondefamilie preget av nøktern og tradisjonell katolisisme. Gutten var svakelig, uegnet til å overta foreldregården, og dermed ble døren til studier åpnet for ham. Han ble i 1872 sendt til det biskoppelige gymnasium i Saint-Dizier, og der modnet tanken frem om å melde seg til presteseminaret i Châlons-sur-Marne (1874). Tidvis vurderte han også ordenslivet.

Prest

Loisy ble presteviet i 1879 og var lærer ved Institut Catholique de Paris 1882-93. og ved École des hautes études 1900-04. 
Etter pave Leo XIIIs encyklika Providentissimus Deus (1893) med en inspirasjonslære som avgrenset seg mot Loisys oppfatning men istedet hevdet Bibelens fullstendige feilfrihet, tapte han sitt læreoppdrag der. Han virket i noen år som sjelesørger i et utdannelsesinstitutt for dominikanerinner, til han ble alvorlig syk i 1899. Som bredt utdannet vitenskapsmann og produktiv forfatter fikk han en sterk virkning i teologiske kretser. I Revue de l’histoire et litterature religieuses (grunnlagt 1896) skrev han sammen med Joseph Turmel under mange pseudonymer, og med dette fikk de seg til å fremstå som en bred vitenskapelige bevegelse, og klarte å skjære klar av den kirkelige sensur.
Loisy var den mest kjente franske forfekter for det motstanderne kalte exégèse allemande («tysk bibelutlegging»), den historisk-kritiske metode i Bibelvitenskapen. Hans kritiske ansats innrettet seg imidlertid - annerledes enn den liberale teologi i tysk protestantisme - mot å utvikle en ny apologi (trosforsvar) for katolisismen ved å tilpasse den kirkeløige lære til den daværende vitenskapelige erkjennelsesstand.
I de pavelige aktstykkene mot modernismen i 1907 var av de fordømte meningene flere hentet fra Loisys skrifter, særlig fra hans L’évangile et l’église, enn fra noen annens. Han fremstod slik som modernismens hovedmann og ble ekskommunisert i 1908. 
Han ble professor i religionshistorie ved Collège de France i 1909.
I L’évangile et l’église (1902; 4. opplag 1908) fremstilte Loisy en mot Adolf von Harnacks Wesen des Christentums rettet apologi for katolisismen fra utviklingstankens synspunkt. Blant hans øvrige skrifter kan nevnes La religion d’Israel (1901; 2. opplag 1909), Autour d’un petit livre (1903), Le quatrième évangile (1903), Les évangiles synoptiques (1907-08), Jésus et la tradition évangelique (1910) og À propos d’histoire des religions (1911).
Den svenske lutherske biskop Nathan Söderblom kalte ham i Nordisk Familjebok «katolisismens fremste ekseget i vår tid».
Hauger Fotballklubb

Historikk

Klubbens A-lag for menn spilte før fusjonen i 4. divisjon, etter å ha rykket ned fra 3. divisjon etter 2010-sesongen. Hauger hadde i tillegg et B-lag som spilte i 8. divisjon i Oslo Fotballkrets inntil 2009-sesongen. Etter 15 kamper uten poeng i 2012-sesongen valgte klubben 5. september å trekke laget sitt ifra 4. divisjon. Halvannet år senere fusjonerte klubben med Bærums Verk.

3. divisjon 2006

¹ Fossum beholdt plassen, spiller 2007-sesongen i avdeling 3.
Frank Selvåg

De tidlige årene

Selvåg var lenge sett på som et stort talent fra den dagen han spilte bowling for første gang organisert. Det gikk litt i hodet på ham og utviklingen stagnerte ganske fort. Etterhvert byttet han klubb til Trondheim Bowlingklubb i 2006 for å få litt bedre veiledning.
I 2009 byttet han tilbake til Orkla Bowlingklubb etter 3 år i Trondheim Bowlingklubb og var med laget som i 2010/11 tok steget fra 1. divisjon til Umbroligaen som var øverste nivå i Norge. Nivået var blitt høyere og han utviklet seg raskere.
Midt i sesongen Orkla Bowlingklubb spilte i Umbroligaen kom han i en uenighet med klubben og meldte seg tilgjengelig for andre klubber. 17. oktober 2011 meldte han overgang til rivalen Munken Bowlingklubb og han endte med å bidra til at Orkla rykket ned, mot nettopp Munken i siste seriekamp.

Nå

Han spilte for Munken Bowlingklubb i 7 år før han valgte å gå til 2. divisjonsklubben Trønderstrike Bowlingklubb. I tiden i Munken BK fikk han et nært samarbeid med treneren Svein Åke Ek som har hjulpet ham mye de siste årene for å få utløst potensialet som finnes.
I dag er det Leif Espen Skjegstad som er trener.
Høsten 2015 ødela han delvis korsbåndet under styrketrening, men det var ikke før i mars 2016 at legene fant ut hva smertene kunne være for noe. Resultatet var 60% avrevet korsbånd og han måtte holde seg på sidelinja i lang tid. Det gikk midlertidig ikke lang tid før han var ute på bowlingbanene igjen. Han hadde allerede betalt fly og opphold på Malta og prøvde seg på turneringen som gikk der i juni 2016 og trosset legens forbud.
Det var ikke før i september det året at han fikk klarsignal på å prøve seg tilbake på bowlingbanene. Det var for det meste lett trening frem til desember da han fikk beskjeden om at kneet er friskmeldt.
Papilio anactus

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio anactus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Vintergatan

Vintergatan 5a

Vintergatan 5a sendtes som Sommarlovsmorgon ("Sommerferiemorgen") 13. juni–11. august 2000.

Vintergatan 5b

Vintergatan 5b sendtes som "Sommarlovsmorgon" ("Sommermorgen") 11. juni–10. august 2001. 5b oppfulgte 5a som sendtes sommeren 2000. I 5b kunne TV-titterne, som i 5a, ringe til programmet og hjelpe dem når de hadde problem.

Handling

Peos hustru Ulla har forsvunnet sporløst. Peo ber Mira, Glen og Henrik at følge med ham ut i rommet for å lete etter henne. Når de besøker Lavaplaneten, forsvinner også Mira. I denne TV-serie møter de også nye personer, blant annet Irina Teresjkova (som ble oppstrålet i sin Sputnik fra år 1963 til år 2001), Benke Bengtsson, og Gaia og Garsson (som begge arbeider ved en romstasjon). De får materiale som hjelper dem og til slutt vet de at Mira, og Sjuan (Femmans lillesøster, portrettert av Bodil Ekelund), er kidnappet av "figurer med hatter med lamper", kalt "fifuner" ("fifun" i entall) på deres planet Karichnivi. Men Ulla er ikke der, i stedet har hun sittet nedfryst i et kjølerom i skipets maskinrom hele sommeren. Femman fant henne, men sa ikke det før slutten av eventyret, fordi "ingen spurte".
De nye personene er spillet av Jonas Sykfont (Femman/Benke Bengtsson/Garsson), Ingela Schale (Irina Teresjkova) og Inga Sarri (Gaia).
"Gaia" er bare navnet på personen som arbeider ved romstasjonen. Når Gaia og Garsson slutter at arbeide ved romstasjonen, starter Peo og Ulla at arbeide der og da blir de kalt "Gaior".

Sitat

Henrik sa i program 4 at "Jurij Gagarin døde i en flyulykke for 37 år siden". Dette var feil fordi Jurij Gagarin døde i 1968 og i 2001 var år 1968 ikke 37 år siden; det var 33 år siden.

Vid Vintergatans slut

Vid Vintergatans slut sendtes først 30. januar 2010, da på lørdager. Serien ble produsert, av Anagram Produktion, under våren 2009.

Handling

Nesten 20 år har gått siden eventyren 5a og 5b. Mira er nå mor til den 13-årige jenten Billie og de har et bra liv på Jorden. Peo's og Ulla's tid som "Gaior" er snart over men freden ved Melkeveien er ikke over. Hver romfigur er truet. Ulla forsvinner igjen og Peo sender skippiloten Pax til Jorden for at hente Mira som skal hjelpe ham. Men i stedet henter Pax ved en feil Billie. Nesten da Pax kommer til romstasjonen har Peo vært nære at bli drept av fifunkapteinen Storm som arbeider i "Triumviratet" sammen med Professorn, Lennartsson og Greven. Storm sprenger romstasjonen men Peo redder seg selv i en nødkapsel.
Sutor, ne ultra crepidam

Skomaker, bli ved din lest er en talemåte som går ut på at man bør holde seg til å bedømme det man kjenner til. Det kommer fra latinets Sutor, ne ultra crepidam, som egentlig betyr «skomakeren må ikke bedømme noe utover skoene». 
I følge Plinius den eldre (23-79) i hans Naturalis Historia  [XXXV, 85 (Loeb IX, 323–325)] skal den greske maleren Apelles, gjemt bak en av sine på gaten i Kos for de forbigåendes bedømmelse utstilte malerier, ha utbrutt dette i vrede til en skomaker som etter å først ha riktig anmerket noe vedrørende en av figurenes skotøy, og derpå begynt å utøve kunstkritikk.
Sandefjord Tradisjonelle Karateklubb

Sandefjord Tradisjonelle Karateklubb (stiftet i 1985) er en karateklubb fra Sandefjord, som trener Shotokan Karate. De er medlem av NIF, særforbundet Norges Kampsportforbund og JKAN, Japan karate association Norway. Under NM i karate 2009 tok klubben 4 gullmedaljer, 1 sølvmedalje og 2 bronsemedaljer.
STKK er en klubb som drives på frivillig basis.
Samfundets støtter (1935)

Handling

Den velstående konsul Bernick er den stolte eieren av et skipsverft. Alle hans handlinger og tanker retter seg mot det at sønnen, Olaf, på et egnet tidspunkt skal overta dette.
Bernicks svoger, Johan Tønnessen, har blitt en velhavende rancheier etter tyve år i utlendighet. Da han atter viser seg på hjemstedet, går det igjen gamle rykter om at Dina (som bor i konsulens hus) er hans uekte barn. Bernick har hele tiden pleiet ryktene om at Tønnessen er jentas far.
Filmens handling blir fort turbulent når Tønnessen spontant beslutter å reise med Dina til USA med båt. Trass i en tiltagende storm beordrer Bernick kapteinen å avseile raskt. Det som må hende, hender: I grov sjø kantrer skipet og grunnstøter. Det ingen da kjente til, var at Olaf var blindpassasjer på dette ikke akkurat sjødyktige skipet.
Bernick, som skjønner at sønnen var ulovlig med på skipet, drukner etter å ha blitt trukket med i brenningene, mens han fortvilet skrek etter sønnen. I alle fall greide Johan å redde Olaf.
Centro di produzione Rai di Napoli

Om senteret

Senteret ligger på Via Guglielmo Marconi, i Fuorigrotta-distriktet i Napoli. Senteret har seks tv-studioer på til sammen 1227 kvadratmeter og med plass til 370 publikummere. Studioene brukes til å produsere tv-programmer, debatter, dramaserier og såpeoperaer som deretter sendes på kringkasteren Rais kanaler.
Husets største anlegg er Auditorium Rai di Napoli, en konsertsal med rundt 1000 sitteplasser. Salen har en grunnflate på 800 kvadratmeter, og på scenen er det et stort pipeorgel. Rai har produsert og spilt inn en rekke radio- og tv-konserter i salen, blant annet ble Eurovision Song Contest 1965 arrangert der.
Senteret huser også de historiske arkivene til Canzone Napoletana, den tradisjonsrike musikkformen som fremføres på det lokale språket napolitansk. Arkivet inneholder over 50 000 klassiske napolitanske sanger.
Politiklubbene i Bergen

Politiklubbene i Bergen var en ideell fritidsorganisasjon grunnlagt i 1954 for barn og ungdom i Bergen. Klubben ble nedlagt i 1983.

Historie

Bakermester John Skaaland og politibetjent Gunnar Aasbø grunnla bevegelsen i 1954 under navnet «Politiets gutteklubb». De to innstifterne hadde også vært sentrale i forløperen Politiets barneturer (1948–1954). Klubbene var svært fremgangsrike de første årene og hadde på det meste 17 underavdelinger som igjen disponerte ti ulike lokaler. Politiklubbene organiserte også det såkalte Sjøkorpset som hadde flere båter og eget naust ved Flyhavnen i Sandviken.
Bevegelsens formål var å kanalisere ungdommers energi og spenningstrang over i det som ble ansett som positive aktiviteter; friluftsliv, sport, dugnader og egeninnsats for fellesskapet. Samtidig skulle Politiklubbene ha en miljøterapeutisk funksjon som ble forsøkt iverksatt ved å bygge opp grupper som besto av en blanding av ressurspersoner og belastet ungdom.
Det antas at flere tusen bergensungdommer var innom organisasjonen i løpet av de nesten 30 årene klubbene var aktive. 
I en del av virkeperioden fantes det egne jentegrupper. 
Bevegelsens fremste drivkraft John Skaaland la imidlertid ned klubbene i 1983 pga. manglende interesse fra målgruppen. I 2004 begynte tidligere medlemmer å arrangere veteranturer i byfjellene og opprettet samtidig en nettside viet Politiklubbene.  
En kan finne opplysninger om Politiklubbene i arkivet oppbevart ved Bergen byarkiv. Her finnes en rekke avisutklipp om klubben. Ellers inneholder samlingen dokumentasjon om utflukter og aktiviteter, noe korrespondanse, vimpler, pokaler stempler, fotografier, filmer m.m.
Minstelønn

Minstelønn er en fastsatt nedre lønnsgrense som avtales eller bestemmes. Minstelønn kan lovfestes, og gjelder da for alle arbeidere i et land, eller den kan være avtalt i en tariffavtale mellom arbeidstaker- og arbeidsgiverorganisasjoner, kalt tariffavtalt minstelønn.
Både lovfestet og tariffavtalt minstelønn kan gjelde for bare deler av arbeidslivet; spesielle bransjer eller regioner.

Norge

Det er ikke lovfestet minstelønn i Norge. For en arbeidstaker betyr dette at dersom han eller hun ikke er medlem av noen arbeidstakerorganisasjon er det ingen regler som regulerer lønnsnivået.
Handels- og Servicenæringens Hovedorganisasjon (HSH) har foreslått en lovfestet minstelønn i Norge, for å unngå sosial dumping.
Gjennom Allmenngjøringsloven har arbeidsgiver- og arbeidstakerorganisasjonene anledning til å fremme krav om allmenngjøring av tarifflønn. Dette har blitt gjennomført eksempelvis i bygg- og anleggsbransjen, gjennom Forskrift om allmenngjøring av tariffavtale for byggeplasser i Norge. I praksis fungerer dette som en lovpålagt minstelønn, men kun for de bransjene Tariffnemda har bestemt.
1. divisjon futsal for herrer 2012/13

Avdeling 1

Sist oppdatert: 23. desember 2012 kl 10:05 (CET)

Kilde: fotball.no

Avdeling 2

Kilde: fotball.no

Avdeling 1

Øystese trakk seg fra kvalifiseringsspillet før det startet.

Kilde: fotball.no

Avdeling 2

Kilde: fotball.no

Avdeling 3

Kilde: fotball.no

Avdeling 4

Kilde: fotball.no
Dinoprionus

Utseende

Store (40-60 millimeter), avlange, brunlige trebukker. Hodet er firkantet med litt utstående fasettøyne. Kjevene er litt forstørrede. Antennene er kraftige, de innerste leddene med små pigger. 
Pronotum er mye bredere enn langt og har rundede sider. Dekkvingene er nesten parallellsidige, men lite grann bredere i midten, med rettvinklede "skuldre" og tre opphøyde lengderibber. Beina er slanke og mørke på farge.

Utbredelse

Artene er kjent fra India, Myanmar og Vietnam.
Kameliadamen (film)

Handling

Marguerite Gauthier (Greta Garbo) er en ung kvinne fra beskjedne kår, men skal med tiden bli kjent som «Kameliadamen» (La Dame aux Camélias), en av de mest berømte kurtisanene i Paris. Hun blir støtt og stadig underholdt av den rike og mektige baronen Varville (Henry Daniell).
Etter mange kjærlighetsløse år forelsker hun seg i Armand (Robert Taylor), en kjekk, men litt naiv ung mann som ikke forstår hvordan Marguerite ble en velstående kvinne. Armand er like forelsket i Marguerite som hun er forelsket i ham. Hun er til og med innstilt på å gi avkall på et liv i luksus for Armands skyld. Men Armands far (Lionel Barrymore) ber Marguerite om å slå opp med sønnen fordi hennes skandaløse fortid kan ødelegge Armands fremtid. Marguerite forstår hva hun må gjøre og sender Armand bort. Men Armand vil ikke gi opp sin elskede så lett, selv ikke når hun får tuberkulose.